**Univerzita Pavla Jozefa Šafárika v Košiciach**

**Právnická fakulta**

**Ústav medzinárodného práva a európskeho práva**

**Podmienky priebežného a záverečného hodnotenia z predmetu Medzinárodné právo verejné II. pre letný semester akad. r. 2017/2018 v externom štúdiu**

Hodnotenie z predmetu Medzinárodné právo verejné II. v letnom semestri akademického roku 2017/2018 sa uskutočňuje na základe záverečnej ústnej skúšky konanej počas skúšobnej časti semestra.

Priebežné hodnotenie sa v externom štúdiu nevykonáva.

Ústnu záverečnú skúšku vykoná študent zodpovedaním dvoch ním náhodne vybraných skúšobných otázok týkajúcich sa matérie vyučovanej v priebehu výučbovej časti semestra spomedzi schváleného zoznamu skúšobných otázok. Otázky dané študentovi na výber budú rozdelené do dvoch skupín. Študent si vyberá po jednej otázke z každej skupiny. Zoznam skúšobných otázok spadajúcich do rámca ústnej skúšky je zverejnený na internetovej stránke Právnickej fakulty UPJŠ v rámci sekcie dokumentov pracoviska Ústavu medzinárodného práva a európskeho práva. Záverečné hodnotenie z predmetu reflektuje kvalitu zodpovedania vybraných skúšobných otázok.

V Košiciach, Január 2018

doc. JUDr. Martina Jánošíková, Ph.D.

riaditeľka

Ústavu medzinárodného práva a európskeho práva